Усяго ў раённым адборы прыняў удзел 21 канкурсант з розных куткоў нашага рэгіёна. Для кожнага з іх музыка даўно стала неад’емнай часткай жыцця. Таленавітасць і ініцыятыву маладых артыстаў арганізатары адзначылі падарункавымі сертыфікатамі. Аднак любы конкурс мае сваіх пераможцаў. Лепшымі вакалістамі, на думку журы, работу якога ўзначаліла начальнік аддзела ідэалагічнай работы, культуры і па справах моладзі райвыканкама Надзея Жук, сталі будучы мастак-афарміцель Вікторыя Дубок, мастацкі кіраўнік Залескага сельскага Дома культуры Крысціна Харошка і канцэртмайстар Кобрынскага раённага цэнтра дзіцячай творчасці Марына Барушка. Гучныя апладысменты гледачоў, якія, дарэчы, актыўна падтрымлівалі ўсіх выканаўцаў у час выступлення, згодна віталі рашэнне журы.